โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ระบุ พบผู้ติดเชื้อเพิ่ม 9 คน ซึ่งทั้งหมดอยู่ในศูนย์กักกันของรัฐบาล
โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ระบุ พบผู้ติดเชื้อเพิ่ม 9 คน ซึ่งทั้งหมดอยู่ในศูนย์กักกันของรัฐบาลนายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์โรคโควิด-19 ว่า วันนี้มีผู้ติดเชื้อเพิ่ม 9 คน รวมมีผู้ป่วยสะสม 3,054 คน หายป่วยเพิ่ม 2 คน รวมหายป่วยแล้ว 2,931 คน อยู่ระหว่างการรักษา 66 คน และไม่มีผู้เสียชีวิตเพิ่ม รวมผู้เสียชีวิตสะสมอยู่ที่ 57 คน สำหรับผู้ที่ติดเชื้อเพิ่ม 9 คน แบ่งเป็น 3 กลุ่ม กลุ่มแรก 2 คน เป็นชายอายุ 18 และ 27 ปี กลับจากสหรัฐอเมริกา เมื่อวันที่ 12 พฤษภาคม 2563 เข้าพักที่ศูนย์กักกันของรัฐบาลที่จังหวัดชลบุรี แต่ตรวจพบเชื้อวันที่ 26 พฤษภาคม 2563 ก่อนจะครบกำหนดกักตัวเพียง 2 วัน และยังไม่มีอาการไข้ กลุ่มที่สองเป็นชายอายุ 34 ปีเป็นพนักงานนวดอยู่ที่ประเทศกาตาร์ เดินทางกลับประเทศไทยวันที่ 12 พฤษภาคม 2563 เข้าพักที่ศูนย์กักกันของรัฐบาล ที่จังหวัดสมุทนปราการ มีอาการไข้ 38 องศาเซลเซียส จมูกไม่ได้กลิ่น พบเชื้อ วันที่ 26 พฤษภาคม 2563 และกลุ่มสุดท้าย 6 คนอายุ 23 ถึง 33 ปี เดินทางกลับจากประเทศซาอุดีอาระเบีย ผ่านทางปาดังเบซาร์